**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL BOTANINIO-ZOOLOGINIO DRAUSTINIO KLAIPĖDOS MIESTO SAVIVALDYBĖS TERITORIJOJE, VALSTYBINIŲ MIŠKŲ URĖDIJOS KRETINGOS REGIONINIO PADALINIO KLAIPĖDOS GIRININKIJOS MIŠKE, RIBŲ PLANO RENGIMO**

2020 m. spalio 13 d. Nr. T1-269

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 25 punktu, Lietuvos Respublikos teritorijų planavimo įstatymo 5 straipsnio 4 dalies 3 punktu, 21 straipsnio 2 dalies 3 punktu ir 30 straipsnio 1 dalies 1 punktu ir 2 dalimi, Lietuvos Respublikos saugomų teritorijų įstatymo 28 straipsnio 2 dalies 2 punktu ir 4 dalimi, Saugomų teritorijų specialiųjų planų rengimo taisyklių, patvirtintų Lietuvos Respublikos aplinkos ministro ir Lietuvos Respublikos kultūros ministro 2020 m. birželio 3 d. įsakymu Nr. D1-330/VĮ-706 „Dėl Saugomų teritorijų specialiųjų planų rengimo taisyklių patvirtinimo“, 9.4 papunkčiu ir atsižvelgdama į Valstybinės saugomų teritorijų tarnybos prie Aplinkos ministerijos 2020-08-18 raštą Nr. (3)-V3E-278 „Dėl planuojamo steigti savivaldybės draustinio“, Klaipėdos miesto savivaldybės taryba nusprendžia:

1. Pradėti rengti botaninio-zoologinio draustinio Klaipėdos miesto savivaldybės teritorijoje, valstybinių miškų urėdijos Kretingos regioninio padalinio Klaipėdos girininkijos miške, ribų planą.
2. Nustatyti planavimo tikslus – nustatyti botaninio-zoologinio draustinio ribas, priemones retoms bei nykstančioms laukinių augalų, grybų ir gyvūnų rūšims, jų bendrijoms ar buveinėms saugoti.
3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Urbanistikos ir architektūros skyriaus kraštovaizdžio architektė (vyriausioji specialistė)

Aurelija Jankauskaitė-Bukantienė, tel. 21 94 09

2020-10-07